Diari Oficial de la Generalitat Valenciana


Sumari del DOGV 746, del 20-01-1988 (1988/810412)

CIRCULAR de 30 de desembre de 1987, de la Intervenció General de la Generalitat Valenciana, sobre aspectes comptables de la Llei 32/1987, de 22 de desembre.
------------------------------------------------------------------------------------------------------------------------------------------------------------

### Dades del document

Número de DOGV
:   746

Data del DOGV
:   20-01-1988

Secció del DOGV
:   ALTRES DISPOSICIONS

Número del document
:   1988/810412


Data del document
:   30-12-1987

Organisme emissor
:   Conselleria d'Economia i Hisenda

Tipus de document
:   Anunci

Circular de 30 de desembre de 1987, de la Intervenció General de la Generalitat Valenciana, sobre aspectes comptables de la Llei 32/1987, de 22 de desembre.  
La Llei 32/1987, de 22 de desembre, amplia l'abast i les condicions de la cessió de l?Impost de Transmissions i Actes Jurídics Documentats a les Comunitats Autònomes, per la qual cosa cal regular alguns aspectes de la comptabilitat per tal d'adaptar-la a la cessió plantejada.  
La Llei 30/1983, de 28 de desembre, regulà la cessió de tributs a les Comunitats Autònomes i la Llei 37/1983, de 28 de desembre, la cessió a la Comunitat Valenciana.  
Per la Llei 32/1987 s'amplien els termes de la cessió en els fets imposables dels articles 28, 33 i 40.4 del Reial Decret Legislatiu 3050/1980, de 30 de desembre, la qual entrarà en vigor a partir de l'1 de gener de 1988 afectant a la Comunitat Valenciana.  
Amb aquesta finalitat, la Intervenció General dicta aquestes instruccions, modificant-s'hi la Circular d'aquest Centre de 10 d'octubre de 1984:  
Primera  
Corresponen a l'Estat, dels fets imposables cedits amb efectes d?1 de gener de 1988:  
a) Els ingressos pendents d'aplicació comptable definitiva el 31 de desembre procedents de Bancs i Caixes d'Estalvi, transferències o qualsevol altra aplicació provisional.  
b) Els ingressos d'aquests fets imposables que el 31 de desembre es troben situats en comptes restringits de recaptació.  
c) L'import dels ingressos que realitzen després de l'1 de gener els Bancs i les Caixes d'Estalvi, que corresponguen a quantitats recaptades per aquests ens fins al final de desembre anterior.  
Segona  
El concepte 2000 del capítol 2n. dels Comptes de Rendes Públiques passarà a la denominació escaient de «Impost sobre Transmissions Patrimonials i Actes Jurídics Documentats», al qual s'aplicaran les liquidacions i la recaptació que de la Llei 3271987, de 22 de desembre, se'n deriven.  
Tercera  
Quant al 31 de desembre de 1983 es formularà pel concepte «Rendiments extrapressupostaris» de la primera part del Compte de Rendes Públiques, Tributs de l'Estat, una relació de deutors, deduint-ne els possibles ingressos pendents d'aplicació a què fa referència la instrucció primera.  
Per l?import de la relació es produirà en el concepte expressat en el paràgraf anterior una «Anul·lació de Drets» i simultàniament, per l?import global d'aquesta, anotació en Residus de pressuposts tancats «pendents de cobrament en començar l'any».  
Quarta  
S'anul·laran els manaments de pagament per devolució d'ingressos indeguts corresponents als fets imposables cedits, que es troben pendents de pagament el 31 de desembre. Els corresponents expedients de devolucions acordades es lliuraran a la Delegació d'Hisenda corresponent.  
Els possibles expedients en tràmit i les sol·licituds que puguen produir-se per ingressos anteriors al 31 de desembre, seran ultimats pels Serveis Territorials i tramesos a la Delegació d'Hisenda per a l'execució.  
Quinta  
La recaptació que es produesca a partir de l'1 de gener pels fets imposables cedits s'aplicarà al Pressupost d'Ingressos de la Generalitat.  
València, 30 de desembre de 1987. - L'Interventor General: Juan Murria Arnau.